Návrh ROZHODNUTIE RADY o podpise v mene Európskej únie a jej členských štátov a predbežnom vykonávaní Protokolu o pristúpení k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii /* COM/2014/0480 final - 2014/0219 (NLE) */





DÔVODOVÁ SPRÁVA Pripojený návrh predstavuje právny nástroj na podpis Protokolu o pristúpení k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii (ďalej len „protokol“). Podľa Aktu o pristúpení sa Chorvátsko zaväzuje pristúpiť k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám. Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, ďalej len „dohoda“, bola podpísaná v Jakarte 9. novembra 2009 a platnosť nadobudla 1. mája 2014. Rozhodnutím Rady zo 14. septembra 2012[1] bola Komisia poverená začať rokovania s dotknutými tretími krajinami s cieľom uzavrieť príslušné protokoly. Rokovania s Indonéziou boli úspešne ukončené. Navrhovaným protokolom sa Chorvátska republika stáva zmluvnou stranou dohody. Texty dohody a záverečného aktu v chorvátskom jazyku sú pripojené k protokolu a stanú sa autentickými za rovnakých podmienok ako ostatné jazykové znenia dohody. Protokol sa predbežne vykonáva odo dňa jeho podpisu. Komisia považuje výsledok rokovaní za uspokojivý a žiada Radu, aby v mene Európskej únie a jej členských schválila podpis a predbežné vykonávanie protokolu. 2014/0219 (NLE) Návrh ROZHODNUTIE RADY o podpise v mene Európskej únie a jej členských štátov a predbežnom vykonávaní Protokolu o pristúpení k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 5, so zreteľom na Akt o pristúpení Chorvátskej republiky, a najmä na jeho článok 6 ods. 2, so zreteľom na návrh Európskej komisie, keďže: (1) Podľa podmienok článku 6 ods. 2 Aktu o pristúpení Chorvátskej republiky sa pristúpenie Chorvátskej republiky k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej[2] (ďalej len „dohoda“) dohodne uzavretím protokolu k dohode. V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov, a dotknuté tretie krajiny. (2) Rada 14. septembra 2012 poverila Komisiu, aby začala rokovania s dotknutými tretími krajinami[3]. Rokovania s Indonézskou republikou boli úspešne ukončené parafovaním protokolu. (3) V článku 4 ods. 3 protokolu sa stanovuje jeho predbežné vykonávanie odo dňa jeho podpisu. (4) Protokol by sa mal podpísať s výhradou jeho uzavretia k neskoršiemu dátumu a predbežne vykonávať, PRIJALA TOTO ROZHODNUTIE: Článok 1 Týmto sa v mene Európskej únie a jej členských štátov schvaľuje podpis Protokolu o pristúpení k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii s výhradou uzavretia uvedeného protokolu. Text protokolu je pripojený k tomuto rozhodnutiu. Článok 2 Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov. Článok 3 Protokol sa predbežne vykonáva odo dňa jeho podpisu do ukončenia postupov potrebných na jeho uzavretie. Článok 4 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED). [2] Ú. v. EÚ L 125, 26.4.2014, s. 17. [3] Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi s jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED). PRÍLOHA k návrhu ROZHODNUTIA RADY o podpise v mene Európskej únie a jej členských štátov a predbežnom vykonávaní Protokolu o pristúpení k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii PROTOKOL O PRISTÚPENÍ K RÁMCOVEJ DOHODE O KOMPLEXNOM PARTNERSTVE A SPOLUPRÁCI medzi Európskym spoločenstvom a jeho členskými štátmi na jednej strane a Indonézskou republikou na strane druhej na účely zohľadnenia pristúpenia Chorvátskej republiky k Európskej únii BELGICKÉ KRÁĽOVSTVO, BULHARSKÁ REPUBLIKA, ČESKÁ REPUBLIKA, DÁNSKE KRÁĽOVSTVO, SPOLKOVÁ REPUBLIKA NEMECKO, ESTÓNSKA REPUBLIKA, ÍRSKO, HELÉNSKA REPUBLIKA, ŠPANIELSKE KRÁĽOVSTVO, FRANCÚZSKA REPUBLIKA, CHORVÁTSKA REPUBLIKA TALIANSKA REPUBLIKA, CYPERSKÁ REPUBLIKA, LOTYŠSKÁ REPUBLIKA, LITOVSKÁ REPUBLIKA, LUXEMBURSKÉ VEĽKOVOJVODSTVO, MAĎARSKO, MALTSKÁ REPUBLIKA, HOLANDSKÉ KRÁĽOVSTVO, RAKÚSKA REPUBLIKA, POĽSKÁ REPUBLIKA, PORTUGALSKÁ REPUBLIKA, RUMUNSKO, SLOVINSKÁ REPUBLIKA, SLOVENSKÁ REPUBLIKA, FÍNSKA REPUBLIKA, ŠVÉDSKE KRÁĽOVSTVO, SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA Zmluvné strany Zmluvy o Európskej únii a Zmluvy o fungovaní Európskej únie, ďalej len „členské štáty“, zastúpené Radou Európskej únie a EURÓPSKA ÚNIA, ďalej len „Európska únia“, na jednej strane a INDONÉZSKA REPUBLIKA, ďalej len „Indonézia“, na strane druhej, na účely tohto protokolu ďalej len „zmluvné strany“, SO ZRETEĽOM NA pristúpenie Chorvátskej republiky k Európskej únii 1. júla 2013 a Zmluvu o pristúpení Chorvátskej republiky k Európskej únii, ďalej len „zmluva o pristúpení“, ktorá bola podpísané v Bruseli 9. decembra 2011 a platnosť nadobudla 1. júla 2013, KEĎŽE Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, ďalej len „dohoda“, bola podpísaná v Jakarte 9. novembra 2009, KEĎŽE Chorvátska republika sa v súlade s článkom 6 ods. 2 Aktu o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu zaväzuje pristúpiť k dohodám uzavretým alebo podpísaným Európskou úniou a jej členskými štátmi s jednou alebo viacerými tretími krajinami alebo medzinárodnou organizáciou, SA DOHODLI TAKTO: Článok 1 Chorvátska republika týmto pristupuje ako strana k Rámcovej dohode o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, podpísanej v Jakarte 9. novembra 2009. Článok 2 Texty dohody a záverečného aktu v chorvátskom jazyku pripojené k tomuto protokolu sa stanú autentickými za rovnakých podmienok ako anglické, bulharské, české, dánske, estónske, fínske, francúzske, grécke, holandské, litovské, lotyšské, maďarské, maltské, nemecké, poľské, portugalské, rumunské, slovenské, slovinské, španielske, švédske, talianske a indonézske znenie dohody. Článok 3 Tento protokol je neoddeliteľnou súčasťou dohody. Článok 4 (1) Európska únia, Rada Európskej únie v mene členských štátov a Indonézia schvália tento protokol v súlade so svojimi vlastnými postupmi. Strany si oznámia ukončenie postupov potrebných na tento účel. (2) Tento protokol nadobúda platnosť prvým dňom prvého mesiaca nasledujúceho po dni posledného oznámenia schvaľovacej listiny. (3) Do nadobudnutia jeho platnosti sa protokol predbežne vykonáva odo dňa jeho podpisu. Článok 5 Tento protokol je vyhotovený v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom jazyku a indonézskom jazyku, pričom každé znenie je rovnako autentické. NA DÔKAZ TOHO dolupodpísaní splnomocnení zástupcovia podpísali tento protokol. V … ZA EURÓPSKU ÚNIU A JEJ ČLENSKÉ ŠTÁTY ZA INDONÉZSKU REPUBLIKU